Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18. i 3/18. – pročišćeni tekst, 4/20., 25/20., 3/21. i 4/21 – pročišćeni tekst), članka 3. Proračuna Koprivničko-križevačke županije za 2022. godinu i projekcije za 2023. i 2024. godinu („Službeni glasnik Koprivničko-križevačke županije“ broj 25/21.), članka 9. Odluke o izvršavanju Proračuna Koprivničko-križevačke županije za 2022. godinu („Službeni glasnik Koprivničko-križevačke županije“ broj 25/21.) i točke IV. Programa 1006 Konkurentno gospodarstvo, Tekući projekt T 100093 Potpore male vrijednosti po direktivi 1407, KLASA:400-06/21-01/16, URBROJ:2137/1-04/08-21-2 od 22. studenoga 2021. godine, Župan Koprivničko-križevačke županije raspisuje

**J A V N I P O Z I V**

**ZA TEKUĆI PROJEKT T 100004 POTICANJE IZGRADNJE GOSPODARSKIH**

**GRAĐEVINA SUBVENCIONIRANJEM GLAVNIH GRAĐEVINSKIH PROJEKATA**

**JAVNOG I PRIVATNOG SEKTORA**

**I.**

Pozivaju se zainteresirane JLS-i, gospodarski subjekti i OPG-i u sustavu PDV-a (u daljnjem tekstu: podnositelji zahtjeva) s područja Koprivničko-križevačke županija (Županija), da skladno tekućem projektu T 100004 Poticanje izgradnje gospodarskih građevina sufinanciranjem glavnih građevinskih projekata javnog i privatnog sektora (tekući projekt), dostave svoje zahtjeve.

Za provođenje tekućeg projekta osigurana su sredstva u Proračunu Županije za 2022. godinu u iznosu 250.000,00 kn

**II.**

Ukoliko su podnositelji zahtjeva iz privatnog sektora, moraju se baviti gospodarskom proizvodnjom i namjeravaju graditi gospodarsku građevinu isključivo na području županije, subvencionirati će im se troškovi izrade glavnih i/ili izvedbenih projekata za izgradnju gospodarske građevine u visini od 30% iznosa računa, najviše do 30.000,00 kuna.

Komunalni i vodni doprinos, kao i PDV nisu neprihvatljivi troškovi. U Proračunu su za tu namjenu osigurana sredstva u iznosu 200.000,00 kuna.

**III.**

Ukoliko su podnositelji zahtjeva JLS-i, sukladno Odluci o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 132/17.), razvrstani u skupine II, III i IV sa vrijednošću indeksa razvijenosti do 100% (u odnosu na nacionalni prosjek), subvencionirati će se 30% troškova za investicije iz područja gospodarstva, komunalnih djelatnosti, prometa, gospodarenja otpadom i sl. u maksimalnim iznosima kako slijedi:

* do 50.000,00 kn za JLS s vrijednošću indeksa razvijenosti II. skupine,
* do 40.000,00 kn za JLS s vrijednošću indeksa razvijenosti III. skupine,
* do 30.000,00 kn za JLS s vrijednošću indeksa razvijenosti IV. skupine.

Komunalni i vodni doprinosi nisu prihvatljivi trošak, dok je PDV prihvatljiv, ukoliko JLS nije Odlukom predstavničkog tijela ovlastio pravnu osobu koja je u sustavu PDV-a za nositelja investicije projektiranja.

U Proračunu su za tu namjenu osigurana sredstava u iznosu 50.000,00 kn.

**IV.**

Prilikom podnošenja zahtjeva potrebno je priložiti slijedeću dokumentaciju:

1. zahtjev – poticanje izgradnje gospodarskih građevina sufinanciranjem glavnih građevinskih projekata (obrazac T 100004/22),
2. presliku Izvoda iz sudskog registra/ Obrtnicu / Rješenje o upisu u Upisnik poljoprivrednih gospodarstava, ukoliko je podnositelj zahtjeva tvrtka, obrt i OPG,
3. presliku pravomoćne građevinske dozvole ili drugog odgovarajućeg akta.
4. presliku računa ovlaštene projektantske tvrtke za izvršenu izradu glavnog i/ili izvedbenog projekta gospodarske građevine za dobivanje potvrdnice
5. izvod iz žiro-računa kao dokaz o izvršenom plaćanju računa,
6. potvrdu da imate podmirene obveze prema Županiji, što po službenoj dužnosti pribavlja Upravni odjel za gospodarstvo, komunalne djelatnosti i poljoprivredu,
7. potvrdu da imate podmirene obveze poreza i doprinosa na i iz plaće što dokazujete Potvrdom Porezne uprave o stanju nepodmirenih obveza po osnovi javnih davanja o kojima službenu evidenciju vodi Porezna uprava / Potvrdom Porezne uprave o obročnoj otplati poreznog duga, ne starijom od 30 dana od dana podnošenja zahtjeva,
8. Izjavu o korištenim potporama male vrijednosti za gospodarski subjekt koji podnosi zahtjev i njemu povezanim osobama. Upravni odjel će po službenoj dužnosti također izvršiti uvid u Internet aplikaciju registra državnih potpora i potpora male vrijednosti – Izjavu prilažu samo gospodarski subjekti.

**V.**

Zahtjev upotpunjen dokumentacijom navedenom u točki IV. Javnog poziva, podnosi se do iskorištenja sredstava, a najkasnije do 30.11.2022. godine na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu

Antuna Nemčića 5

48000 Koprivnica

Ili e-mail: pisarnica@kckzz.hr ili jasna.sabolic@kckzz.hr.

Nepotpuni zahtjevi neće se razmatrati.

**VI.**

Župan donosi Zaključak o isplati subvencije temeljem kojeg će Upravni odjel za financije, proračun i javnu nabavu izvršiti isplatu podnosiocu zahtjeva.

**VII.**

Sukladno čl. 2. i 4. Uredbe komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore i čl. 1 Uredbe komisije (EU) 2020/972 od 02. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi te Zakona o državnim potporama („Narodne novine“ broj 47/14. i 69/17.), gospodarskom subjektu će se izdati Potvrda o dodijeljenoj potpori male vrijednosti te će vrijednost iste biti unesena u Internet aplikaciju registra državnih potpora i potpora male vrijednosti.

**VIII.**

Ovaj Javni poziv objavljuje se na Internet stranici Koprivničko-križevačke županije [www.kckzz.hr](http://www.kckzz.hr)/ (Javni pozivi) i obavijest o Javnom pozivu u tjednom listu Podravski list.

Sve informacije se mogu dobiti u Upravnom odjelu za gospodarstvo, komunalne djelatnosti i poljoprivredu, na telefon 658-235 ili na e-mail: jasna.sabolic@kckzz.hr.

**ŽUPAN**

**KOPRIVNIČKO-KRIŽEVAČKE ŽUPANIJE**

KLASA:302-01/22-01/3

URBOJ:2137-04/08-22-1

Koprivnica, 15. ožujak 2022.

 **Ž U P A N :**

 **Darko Koren, ing. građ.**